4 क्लासों की बोर्ड परीक्षाएं कल से, 65 हजार स्टूडेंट्स होंगे शामिल
भास्कर संवाददाता | श्रीगंगानगर
राजस्थानबोर्ड की 8वीं 10वीं और सीबीएसई की 10वीं 12वीं की बोर्ड परीक्षाएं 9 मार्च से शुरू होंगी। चारों परीक्षाओं में जिले के लगभग 65 हजार छात्र-छात्राएं शामिल होंगे। राजस्थान बोर्ड की दोनों परीक्षाओं के लिए जिले में कुल 54388 स्टूडेंट्स रजिस्टर्ड हैं और 284 परीक्षा केंद्र हैं। डाइट से मिली जानकारी के अनुसार जिले में 8वीं के 30073 स्टूडेंट हैं और अनिवार्य बोर्ड परीक्षा के चलते इन सभी को परीक्षा में शामिल होना जरूरी है। परीक्षा के लिए जिलेभर में 151 केंद्र बनाए गए हैं। नकलविहीन परीक्षा करने के लिए दो उड़नदस्ते बनाए गए हैं। वहीं, 10वीं की परीक्षा में कुल 24315 परीक्षार्थी पंजीकृत हैं और जिले में 133 परीक्षा केंद्र बनाए गए हैं। एडीईओ यशपाल असीजा ने बताया कि केंद्रों की निगरानी के लिए तीन उड़नदस्ते सक्रिय रहेंगे। इसमें से दो डीईओ की निगरानी में काम करेंगे, जबकि एक उड़नदस्ता बोर्ड ऑफिस का होता है। 10वीं की परीक्षा सुबह 8:30 से 11:45 की पारी में होगी। सीबीएसई बोर्ड की 10वीं 12वीं की परीक्षाएं सुबह 10:30 से दोपहर 1:30 बजे की पारी में होंगी। सूत्रों के अनुसार सीबीएसई की दोनों परीक्षाओं में जिलेभर के विभिन्न परीक्षा केंद्रों पर लगभग 10 हजार स्टूडेंट्स शामिल होंगे।
hin_Deva san_Deva hin_Deva